РЕШЕНИЕ НА КОМИСИЯТА
от 23 април 2009 година
за изменение на Решение 2003/467/ЕО по отношение на обявяването на някои административни региони в Италия за официално свободни от туберкулоза, бруцелоза и ензоотична левкоза по говедата, на някои административни региони в Полша - за официално свободни от ензоотична левкоза по говедата и на Полша и на Словения - за официално свободни от туберкулоза по говедата
(нотифицирано под номер C(2009) 2972)
(текст от значение за ЕИП)
(2009/342/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 64/432/ЕИО на Съвета от 26 юни 1964 г. относно проблеми, свързани със здравето на животните, които засягат търговията в Общността с говеда и свине (1), и по-специално приложение А, глава I, точка 4, глава II, точка 7 и приложение Г, глава I, буква Д от нея,
като има предвид, че:
(1)
В Директива 64/432/ЕИО се предвижда, че държава-членка или част от държава-членка може да бъде обявена за официално свободна от туберкулоза, бруцелоза и ензоотична левкоза по говедата по отношение на стадата говеда, ако са спазени някои условия, установени в посочената директива.
(2)
Списъкът на регионите на държавите-членки, обявени за свободни от туберкулоза, бруцелоза и ензоотична левкоза по говедата, е установен в Решение 2003/467/ЕО на Комисията от 23 юни 2003 г. за установяване на статут на официално свободни от туберкулоза, бруцелоза и ензоотична левкоза по говедата на някои държави-членки и региони на държави-членки по отношение на стадата говеда (2).
(3)
Италия представи на Комисията документация, която доказва, че са спазени съответните условия, предвидени в Директива 64/432/ЕИО, по отношение на провинция Oristano от регион Sardegna, за да може тази италианска провинция да се счита за официално свободна от туберкулоза по говедата.
(4)
Италия представи на Комисията документация, която доказва, че са спазени съответните условия, предвидени в Директива 64/432/ЕИО, по отношение на всички провинции в регион Marche и провинция Cuneo, като последната провинция от регион Piemonte все още не е включена в глава 2 от приложение II към Решение 2003/467/ЕО, за да може тези цели италиански региони да се считат за официално свободни от бруцелоза по говедата.
(5)
Италия представи на Комисията също така документация, която доказва, че са спазени съответните условия, предвидени в Директива 64/432/ЕИО, по отношение на всички провинции на регион Sardegna, за да може този италиански регион да се счита за официално свободен от ензоотична левкоза по говедата.
(6)
След оценка на внесената от страна на Италия документация разглежданите провинция и региони на държавата-членка следва да бъдат официално признати за свободни от туберкулоза, от бруцелоза и от ензоотична левкоза по говедата региони в Италия.
(7)
Полша представи на Комисията документация, която доказва, че са спазени съответните условия, предвидени в Директива 64/432/ЕИО, по отношение на цялата територия, за да може посочената държава-членка да бъде официално счетена за свободна от туберкулоза по говедата.
(8)
Полша също така представи на Комисията документация, която доказва, че са спазени съответните условия, предвидени в Директива 64/432/ЕИО, по отношение на 11 административни региона (powiaty) в границите на по-висшите административни единици (войводства) Podlaskie и Pomorskie, за да може тези региони в Полша да се считат за официално свободни от ензоотична левкоза по говедата.
(9)
След оценка на внесената от страна на Полша документация цялата територия на Полша следва да бъде официално призната за свободна от туберкулоза по говедата държава-членка, а нейните региони (powiaty) следва да бъдат официално признати за свободни от ензоотична левкоза по говедата региони на посочената държава-членка.
(10)
Словения представи на Комисията документация, която доказа, че са спазени съответните условия, предвидени в Директива 64/432/ЕИО, по отношение на цялата територия, за да може посочената държава-членка да бъде официално счетена за свободна от туберкулоза по говедата.
(11)
След оценка на внесената от страна на Словения документация цялата територия на Словения следва да бъде официално призната за свободна от туберкулоза по говедата държава-членка.
(12)
Решение 2003/467/ЕО следва да бъде съответно изменено.
(13)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложения I, II и III към Решение 2003/467/ЕО се изменят в съответствие с приложението към настоящото решение.
Член 2
Адресати на настоящото решение са държавите-членки.
Съставено в Брюксел на 23 април 2009 година.